Hol (Tjeldsund)

Hol (nordsamisk: Hovllák) er ei bygd og kommunesenteret i Tjeldsund kommune i Nordland, og ligger nord på Tjeldøya.

Bygda ligger sentralt i kommunen, mellom de to største tettstedene i kommunen, Ramsund på fastlandsiden og Kongsvik på Hinnøysiden. Kommuneadministrasjonen er den største arbeidsgiveren på Hol, men bygda har også landbruk ved siden av noen private firma. På Hol ligger Tjeldsund kirke fra 1863.

Mellom Hov, like ved Hol, og Smiberget ved Sæter på Hinnøysiden er det båtforbindelse.

Lensmann Jakob Andersen (1606–1680 på Hol), som var gift med Maren Svendsdatter (1610 på Sand – 1697 på Hol), drev gårdene Hol og Sand i Tjeldsund. Han kom til Hol før 1652. De fikk en meget stor etterslekt, og mange i distriktet er etterkommere av dette ekteparet.

Referanser 

Bosetninger i Tjeldsund